open-index/open-wikipedia-markdown huggingface dataset:
Juan Fidalgo Álvarez

**Juan Fidalgo Álvarez**, nado en Oviedo o 29 de novembro de 1967, é un exfutbolista e actual adestrador de fútbol asturiano.

## Traxectoria
A súa experiencia coma xogador comezou nas categorías inferiores do Real Oviedo e transcorreu no Universidad de Oviedo en rexional, onde se retirou. Coma adestrador desenvolveu ata o momento unha extensa carreira, debutando con 26 anos en Segunda División B.

### Clubs
## Notas
Xulio Díaz

**Xulio Díaz Sánchez**, nado no Concello de Cesuras o 16 de abril de 1948 é un adestrador galego de fútbol.

## Traxectoria 
Xulio Díaz acadou sona ao ser o adestrador do Club Deportivo Lugo na temporada 1991-92, cando o club da cidade amurallada conseguiu o ascenso á Segunda División de fútbol. Foi tamén o encargado de comezar a temporada seguinte, pero logo de trece xornadas foi substituído por Luis Rodríguez Vaz.

Adestrador tamén do Bergantiños FC e Pontevedra CF, volveu adestrar o CD Lugo ao longo de tres temporadas, entre 2000 e 2003, desta vez en Segunda División B, que precederon o descenso dos lugueses a Terceira División Española. En total, ao longo da súa carreira, Díaz adestrou o CD Lugo en 214 partidos de Liga, o técnico que o fixo máis veces en toda a historia do club albivermello. En marzo de 2007 fichou pola SD Negreira, en Terceira, onde comezou tamén a temporada 2007-08.

É profesor da escola de Adestradores de fútbol de Galicia.

## Notas
Fefa Vila

**Fefa Vila Núñez**, nada en Laza en 1968, é unha socióloga e escritora galega.

## Traxectoria 
Licenciouse en Ciencias Políticas e Socioloxía pola Universidade Complutense de Madrid. Posteriormente completou a súa formación na Universidade de Utrecht, na Universidade de Manchester e na Universidade de Santa Cruz, en California.

Téorica do feminismo e do movemento queer, Fefa Vila participou na Conferencia Mundial da Muller, celebrada en Pequín en 1995. Profesora á súa vez de Socioloxía na Universidade Complutense, tamén traballou para proxectos de investigación para a Fundación Forem, que depende do sindicato Comisiones Obreras.

Ademais desenvolveu traxectoria artística e foi impulsora do colectivo LSD, de arte e reivindicación lésbica, que funcionou en Madrid a finais da década dos noventa 1993-1998.

## Obra 
* *El eje del mal es heterosexual: ficciones y discursos feministas y queer*. Ed Traficantes de Sueños. Madrid, 2005.
Antonio Álvarez Lamas

**Antonio Álvarez Lamas**, nado en Lobeira, foi un labrego e político galego.

## Traxectoria 
Despois de estudar no seminario, nos anos sesenta foi designado alcalde de Lobeira durante o franquismo. Labrego e gandeiro, participou no proxecto iniciado por Euloxio Gómez Franqueira, que logo daría orixe no económico a Coren e no político a Coalición Galega. Nas primeiras eleccións municipais da democracia encabezou a lista da UCD e conseguiu a vitoria por unha corentena de votos, cos que puido ser investido alcalde. En decembro de 1982 presentou a súa renuncia como alcalde e concelleiro.

## Notas 
## Véxase tamén 
### Outros artigos 
* Eleccións municipais en Lobeira
Emilio José

[dereita|miniatura|Emilio José no [Liceo Mutante, 2019.]]
**Emilio José González Pérez**, chamado **Emilio José**, nado en Quins (Melón), en 1984, é un músico galego.

## Traxectoria 
Con 18 anos botou a andar o grupo de música pop Apeiron, en Ribadavia, con Belén Rodríguez e Álvaro Lorenzo. Nel ocupábase dos teclados, do baixo e das percusións, onde mesturaba elementos metálicos con caixas de cartón. En 2009 debutou en solitario, aos teclados e como vocalista, co álbum *Chorando apréndese*. Ese ano foi un dos discos revelación en España, e serviulle para dar unha ampla xira de concertos por Galicia e España.

Estudou Filoloxía na Universidade de Santiago de Compostela.

## Discografía 
### Con Apeiron 
* *Todo sigue intacto*, 2002
### En solitario 
* *Chorando apréndese*, 2009
* *Agricultura livre*, 2015
* *Ilhas Virgens*, 2016
* *Nativos Digitais*, 2017
* *VIAJAR AGADÊ *, 2017

## Notas
Francisco Neira

**Francisco Neira León**, ou **Francesc Neira**, nado en Muíños en febreiro de 1953, é un mecánico, sindicalista e político galego que desenvolveu a súa vida profesional e política en Cataluña.

## Traxectoria 
Con dez anos emigra coa súa familia a Barcelona. En 1971 empeza a traballar como mecánico na empresa MACOSA, onde se mantivo activo ata 1982. En 1974 afiliouse ao PSC (a póla catalá do PSOE) e á UGT, e en 1979 foi nomeado secretario xeral da sección de Metal da UGT de Cataluña. Como tal, tamén é membro do Comité Federal UGT-Metal.

Foi elixido deputado do PSC-PSOE pola provincia de Barcelona nas Eleccións Xerais 1982 en España, e foi vogal da Comisión de Investigación da Evolución e Situación do grupo Rumasa. Revalidou o escano nas eleccións de 1986, 1989 e 1993., e durante estas todas lexislaturas foi membro da Comisión de Economía, Comercio e Facenda e da Comisión de Política Social e Traballo.

En 1988 licenciouse en dereito e ocupouse de dirixir o gabinete xurídico da UGT. Tamén foi membro do consello nacional do PSC-PSOE, da Fundación Rafael de Campalans e representante dos sindicatos no Consello da Cidade de Barcelona.

## Vida persoal 
Está casado e ten tres fillos.

## Notas
Ponte romana

A expresión **ponte romana** adoita referirse a calquera ponte construída polo Imperio romano; en ocasións, por erro, tamén son así chamadas algunhas pontes medievais

## Véxase
***Ponte romana de Lugo**, 
***Ponte romana de Córdoba**,
Puente

Como topónimo castelán **Puente** pode referirse a:

;Fóra de Galiza

;En Andalucía
***Puente Genil**, concello da provincia de Córdoba.

;En Aragón
***Puente la Reina de Jaca**, concello da comarca da Xacetania, na provincia de Huesca.

;En Cantabria
***Puente Viesgo**, concello de Cantabria.

;Na Comunidade de Madrid
***Puente de Vallecas**, distrito da cidade de Madrid.

## Véxase tamén
### Outros artigos
Afonso Pita da Veiga

**Afonso Pita da Veiga** ou **Alonso Pita da Veiga**, nado en Ferrol cara ao ano 1480 e finado en Pontedeume en 1554, foi un militar do reino de Galicia.

[miniatura|Escudo do reino de Galicia ilustrado no L'Armorial Le Blancq. [Biblioteca Nacional de Francia|Bibliothèque nationale de France. 1560.]]
## Traxectoria
Segundo fillo do rexedor de vila ferrolá, Pedro Morado e de María Fernandes da Veiga, Afonso Pita da Veiga adquiriu gran sona no exército galego dirixido e liderado por Fernando de Andrade polas súas intervencións nas guerras italianas acontecidas entre os anos 1513 e 1525.

O seu feito máis memorable foi a captura no campo de batalla do rei Francisco I de Francia durante a batalla de Pavia, motivo polo que recibiu do emperador Carlos V numerosas terras e propiedades na comarca de Trasancos nos arredores de Ferrol, así como o dereito a exhibir no seu escudo familiar, as flor de lises propias da monarquía francesa.

O 24 de xullo de 1529 o emperador Carlos V emitiu unha distinción para Afonso Pita da Veiga por *"los buenos y leales servicios que Vos, Alonso Pita da Veiga, gallego, nuestro vasallo, nos habeis hecho en todas las guerras que se han ofrecido".*
Cuns, Cando, Outes

**Cuns** é un lugar da parroquia de Cando, no concello coruñés de Outes, na comarca de Noia. Segundo o padrón municipal (IGE 2020) ten 76 habitantes (33 homes e 43 mulleres), o que supón unha diminución con respecto ao ano 1999 cando tiña 151 habitantes. Ten un total de 47 casas.

Atópase a uns 10&nbsp;km de Outes e de Noia e a uns 5&nbsp;km de Ponte Nafonso. É o último núcleo urbano do concello de Outes antes de comezar o de Negreira.

Preto del están O Castelo, un miradoiro dende o que se ve o río Tambre, a Pedra Serpal e a montaña da Pena, considerada de interese xeográfico.

## Lugares e parroquias 
### Lugares de Cando 
### Parroquias de Outes
Casa das Campás

A **Casa das Campás** é unha das tres construcións máis antigas que se conservan da cidade de Pontevedra, e posiblemente a máis vella das civís. Localízase na rúa Don Filiberto, 11, no centro histórico.

## Historia 
Debida á falta de documentación, as súas orixes non están claras, pero suponse que pertence á Época Baixomedieval polos escudos que se atopan na fachada e o estilo das portas. Estes escudos relaciónana coa liñaxe dos García Camba ou máis probabelmente coa dos Puga, señores de Regodeigón en Ribadavia.

A primeira referencia existente da Casa das Campás é do ano 1587. Daquela, a edificación estaba preto da igrexa de San Bartolomeu o Vello, que por razóns que se descoñecen non tiña campá. Por esta razón, para chamar ós fregueses usábase o carillón da casa dos Puga, que por aquel entón xa pasara a mans dos monxes beneditinos do mosteiro de San Salvador de Lérez. Os monxes tamén empregaron a Casa das Campás como adega de viño, na que podían chegar a almacenar uns 12.000 litros.

No século XX, nos anos da posguerra, o edificio acolleu o bar Pitillo, que recibía ese nome porque nel obsequiaba ós clientes con tabaco.

Desde 2006 a Casa das Campás é a sede do vicerectorado do Campus Universitario de Pontevedra. A casa tamén acolle conferencias, exposicións, cursos, obradoiros e presentacións de libros. En 2017 celebráronse alí uns 380 eventos. Especialmente no verán, a Casa das Campás convértese nun lugar de visita para os turistas.

## Descrición 
É un edificio do gótico tardío cuxa autoría pode atribuírse a un mestre que traballou na construción da basílica de Santa María a Maior.

## Lenda 
Durante os séculos XIX e XX corría o rumor de que na casa estaba escondido o tesouro de Benito Soto, o pirata pontevedrés.

## Galería 

Ficheiro:Pontevedra Capital Casa de las Campanas Portada Lateral.jpg|Lateral da casa co balcón do segundo andar
Ficheiro:Pontevedra capital Casa de las Campanas.jpg|Fachada na rúa Don Filiberto 
Ficheiro:Pontevedra 60-20a, Casa das Campás.jpg|Escudos de armas dos Puga e dos García-Camba na fachada
Ficheiro:Pulpería (15956771002).jpg|Centro histórico de Pontevedra
Ficheiro:Pontevedra-Rúa Don Filiberto (10834100474).jpg|Rúa Don Filiberto

## Notas 
## Véxase tamén 
### Bibliografía 
* 

### Outros artigos 
* Benito Soto
* Arquitectura gótica

### Ligazóns externas 
* Páxina da Vicerreitoría do Campus de Pontevedra, na Casa das Campás
* Ficha da Casa das Campás no Catálogo do Conxunto Histórico Artístico de Pontevedra (ficha 4-50-15)
Felisindo López

**Felisindo López Lorenzo**, nado en Barrán (Piñor) en 1938 e finado no mesmo lugar o 26 de agosto de 2019, foi un empresario e político galego, da comunidade que vive en Venezuela.

## Traxectoria 
Profesionalmente foi dono dunha empresa de publicidade e artes gráficas. En 2001 accedeu á directiva da Irmandade Galega de Caracas, e en 2003 converteuse no seu presidente. En 2006 foi nomeado presidente provisional da xestora do Partido Popular de España en Venezuela, cargo que ocupou ata que en 2010 foi elixido presidente do partido no país caribeño.

Foi o fundador (2009) e presidente da Fundación para la Ayuda a la Ciudadanía Española en Venezuela, que realiza funcións asistenciais na comunidade galega e canaria daquel país.

## Notas
Gran Premio do Reino Unido de 1969

O **Gran Premio do Reino Unido de 1969** foi unha carreira de automobilismo de Fórmula Un, celebrada o 20 de xullo de 1969 no circuíto de Silverstone, Silverstone, Inglaterra. Foi a sexta carreira do Campionato do Mundo da tempada de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Só os 5 mellores resultados das primeiras 6 roldas e os 4 mellores resultados das últimas 5 roldas contan para o campionato. Os números sen paréntese son os puntos do campionato, os números entre paréntese son o total de puntos anotados.

## Notas 
## Véxase tamén 
### Bibliografía 
* 
### Outros artigos 
### Ligazóns externas 
*
José Valado

**José Valado Feijoo**, nado en Verea en 1940, é un empresario galego do sector da hostalaría.

## Traxectoria 
A finais da década dos cincuenta emigrou aos Estados Unidos, onde comezou a traballar como camareiro. Na actualidade, e tras unha operación de compra, é o propietario dun grupo empresarial dedicado a labores auxiliares de hostalaría con sede en Washington. Unha das empresas do seu grupo foi a responsable de fornecer o servizo de cátering durante a primeira toma de posesión do presidente estadounidense, Barack Obama.

## Notas
Gran Premio de Alemaña de 1969

O **Gran Premio de Alemaña** de Fórmula 1 de  (formalmente o ** XXXI Großer Preis von Deutschland**) foi unha carreira de Fórmula 1 que se celebrou en Nürburgring o 3 de agosto de 1969. A carreira, disputada sobre 14 voltas, foi a sétima rolda da tempada de Fórmula Un de 1969. Os participantes de F2 non eran elixibles para os puntos no Campionato do Mundo.

## Resumo 
Gerhard Mitter morreu durante unha sesión de prácticas para a carreira en Schwedenkreuz. Estaba probando o *BMW 269* F2. Sospeitábase dun fallo na suspensión ou dirección, o equipo BMW con Hubert Hahne e Dieter Quester retirouse da carreira, do mesmo xeito que o seu compañeiro de equipo en Porsche, Hans Herrmann.

Mario Andretti pilotaba o Lotus 63 4WD con moi poucas voltas de proba. A gran carga de combustible para a carreira fixo que o coche saírase da pista na primeira volta, logo dun salto en Wippermann, provocando un accidente no que tamén sacou da pista a Vic Elford, cuxo coche envorcou e caeu boca abaixo nas árbores. Elford rompeuse o brazo en 3 lugares.

Na carreira, Jacky Ickx tivo unha saída moi mala e caeu ao 9 posto, pero finalmente recuperou posicións en 3 voltas, e el e Jackie Stewart loitaron durante 4 voltas ata que Ickx pasou a Stewart na primeira curva, a Sudkurve. Stewart tivo problemas co cambio, comezou a ir máis lento e aloxáronse, deixando a Ickx nunha posición dominante. Piers Courage tivo un accidente en Breidscheid cando derrapou nun pouco de aceite e estrelouse nunha gabia á beira da ponte Adenauer. Por sorte, resultou ileso.

Esta foi a última carreira de Fórmula Un no circuíto de Nürburgring antes de que fose reconstruído e equipado con gardaraís para a carreira de 1971.

## Clasificación 
[miniatura|right|[Mario Andretti no Gran Premio de Alemaña de 1969.]]
miniatura|right|Jackie Stewart no Matra MS80
miniatura|right|Bruce McLaren no McLaren M7C
miniatura|right|Gerhard Mitter no BMW F269 co que morreou nas probas
*Nota: A carreira correuse con coches de Fórmula 1 e Fórmula 2 participando xuntos. Os participantes de Fórmula Dúas indícanse cun fondo rosado.*

## Posicións despois da carreira 
;Campionato mundial de Pilotos

;Clasificación no campionato Mundial de Construtores

* **Nota**:Só están incluídos os cinco primeiros postos en ambos os grupos de clasificación. Só os 5 mellores resultados das primeiras 6 roldas e os 4 mellores resultados das últimas 5 roldas contan para o campionato. Os números sen paréntese son os puntos do campionato, os números entre paréntese son o total de puntos anotados.

## Notas 
## Notas 
* Pole position: Jacky Ickx - 7:42.1
* Volta rápida: Jacky Ickx - 7:43.8 na volta 7
* Líderes por volta:
** Jackie Stewart (1-6)
** Jacky Ickx (7-14)

## Véxase tamén 
### Bibliografía 
* 
### Outros artigos 
### Ligazóns externas 
* 
*
Filgueira, Campo, O Irixo

**Filgueira** é un lugar da parroquia de Campo no concello ourensán do Irixo na comarca do Carballiño. Tiña 13 habitantes no ano 2011 segundo datos do INE e do IGE, dos cales 7 eran homes e 6 mulleres.

Está situado ao lado de Filgueira (San Cosmede de Cusanca).

## Toponimia 
O fitónimo galego *Filgueira* (do latín FĬLĬCARIA, derivado de FĬLIX, -ĬCIS) refírese a un lugar abondoso en fentos. A súa orixe dáse entre o século X e XIII.

## Lugares e parroquias 
### Lugares de Campo 
### Parroquias do Irixo 
## Notas 
## Véxase tamén 
### Outros artigos 
* Lugares do Irixo
Liga Española de Baloncesto 1982-83

A **tempada 1982-83 da Liga Española de Baloncesto** foi a 27ª edición do campionato nacional de baloncesto en España, e a derradeira antes do nacemento da Liga ACB ó ano seguinte. O torneo comezou o 10 de outubro de 1982 e rematou o 7 de abril de 1983 coa disputa da final entre o FC Barcelona e o Real Madrid CF. A liga regular estivo composta por 14 equipos, entre eles dous galegos, o OAR Ferrol (que participaba por 3ª ocasión) e o Obradoiro CAB (que debutaba na máxima competición nacional). A liga regular contou con 26 xornadas, ó cabo das cales o último equipo da táboa descendeu de categoría. Os dous primeiros equipos remataron cos mesmos puntos, de xeito que tivo que disputarse de xeito escepcional unha final de desempate polo título.
## Tempada regular

;Lenda:

**Puntos** = Puntos acadados para a clasificación; **Xog** = Encontros xogados; **G** = Encontros gañados (2 puntos); **E** = Encontros empatados (1 punto); **P** = Encontros perdidos (0 puntos); **P+** = Puntos a prol; **P-** = Puntos en contra

O Obradoiro CAB foi sancionado cun punto.

;FINAL
**FC Barcelona 76 — 70 Real Madrid**

;CAMPIÓN: **FC Barcelona**

## Estatísticas
;Máximos anotadores

## Véxase tamén
### Ligazóns externas
* Resultados da tempada 1982-83 na web da ACB
Enrique Angelelli

**Enrique Angelelli**, nado en Córdoba o 18 de xullo de 1923 e finado en A Rioxa o 4 de agosto de 1976, foi un bispo católico arxentino.

## Traxectoria 
Asesor da Juventud Obrera Católica, activo nas vilas miseria de Córdoba, foi profesor de doutrina social da Igrexa. Nomeado por Xoán XXIII bispo auxiliar de Córdoba, foi reitor do Seminario Maior e participou no Concilio Vaticano II. Involucrouse en conflitos laborais a prol dos desfavorecidos. Convocou campañas contra a fame.

Paulo VI nomeouno bispo da Rioxa. Alí promoveu a formación de cooperativas de labregos e deu azos á organización sindical de mineiros, peóns rurais e empregadas domésticas. Recibiu ataques de latifundistas.

Tras o golpe militar, manifestou a súa oposición á ditadura. Pereceu ao pouco tempo en circunstancias pouco claras, tras oficiar unha misa por dous sacerdotes asasinados. Oficialmente afirmouse que fóra vítima dun accidente de automóbil. Os bispos Jaime de Navares, Jorge de Novak e Miguel Hasayne, por exemplo, apoiaron a hipótese dun asasinato, que foi investigada de forma inconclusa pola Igrexa Católica arxentina. Quen logo sería papa Francisco, o cardeal Bergoglio, deu unha misa na súa honra.
Lista de episodios de Shin-chan

Esta é unha lista da serie anime Shin-chan, que se rexe pola numeración e a orde de emisión da dobraxe galega. ***Shin-chan*** (en xaponés クレヨンしんちゃん, *Crayon Shin-chan*) é un manga do debuxante Yoshito Usui e unha serie de animación sobre a vida dun neno de 5 anos extravertido, falangueiro, descarado e moi larpeiro. Malia que o protagonista sexa un cativo, segundo o seu autor, a serie non vai dirixida ó público infantil, senón pola contra a un xuvenil ou mesmo adulto. Non obstante, os nenos son os que máis gozan da serie, quizais polo tópico de que os debuxos son para nenos.

Ao eliminárense varios episodios da versión xaponesa, a numeración galega non se corresponde coa orixinal. Ademais, o que no Xapón se consideraron episodios especiais, emitíronse en Galicia a partir do episodio 365, sen respectar a orde orixinal. Na TVG, estreouse a serie o 30 de setembro de 2002 e fóronse emitindo os 364 primeiros episodios ata o ano 2004. No 2016, a serie volveu á tvG2 a partir do episodio 365.

:

## Notas 
## Véxase tamén 
### Outros artigos 
**Shin-chan*
Primeira División B de Baloncesto 1989-90

A **tempada 1989-90 da Primeira División B de Baloncesto** foi a 30ª edición da segunda categoría do baloncesto nacional en España. O torneo contou con 16 equipos, que disputaron unha liga regular de 30 xornadas. Os seis primeiros equipos da táboa acadaban o dereito a disputar unha eliminatoria polo ascenso do seguinte xeito: 1º vs 6º, 2º vs 5º e 3º vs 4º.
## Tempada regular

;Lenda:

**Xog** = Encontros xogados; **G** = Encontros gañados; **P** = Encontros perdidos; **p+** = Puntos anotados; **p-** = Puntos encaixados

;Eliminatorias de ascenso
:**CD Cajamadrid** vs CB Huelva
:**CB Murcia** vs Sirius BC
:**Obradoiro CAB** vs CB Huelva
:**CB León** vs CB Andorra
:**CB Murcia** vs Obradoiro CAB
:**CB León** vs CD Cajamadrid
Ascendidos o CB León e o CB Murcia.

;Eliminatorias de descenso
:CB L'Hospitalet vs CB Askatuak
:Gijón Baloncesto vs Atlético Madrid

## Véxase tamén
### Ligazóns externas
* Clasificación do torneo na hemeroteca de El Mundo Deportivo
Royal Australian Navy

A **Royal Australian Navy (RAN)** é o corpo naval da Forza de Defensa Australiana. Tras a Federación de Australia en 1901, os barcos e recursos das armadas coloniais independentes integráronse nunha forza nacional: a **Commonwealth Naval Forces**. Orixinalmente prevista para a defensa local, á armada concedéuselle o título de "Royal Australian Navy" en 1911, e converteuse na responsable da defensa da rexión.

A Royal Navy británica continuou apoiando á RAN e proporcionándolle capacidade de defensa adicional no Pacífico ata os primeiros anos da segunda guerra mundial. Entón, a rápida expansión nos tempos de guerra impulsou a adquisición de grandes buques de superficie e a construción de moitos barcos de guerra máis pequenos. Na seguinte década a RAN mercou un pequeno número de portaavións, o último deles pagado completamente en 1982.

Hoxe en día, a RAN está formada por 51 buques comisionados e uns 16 000 homes. É unha das máis grandes e sofisticadas armadas da rexión do Pacífico, cunha presenza significativa no océano Índico e en operacións por todo o mundo apoiando campañas militares e misións de paz. O actual Xefe da Mariña é o vicealmirante Ray Griggs.

## RAN hoxe
### Frota
En setembro de 2017 a frota da RAN consistía en 47 buques de guerra, incluíndo destrutores, fragatas, submarinos, patrulleiras e buques auxiliares. Os buques da RAN levan o prefixo HMAS (''Her Majesty's Australian Ship'').

A RAN ten dúas bases principais para a frota:
* Fleet Base East, localizada en Sydney.
* Fleet Base West, localizada preto de Perth.

Outras tres bases adicionais:
*  Cairns
*  Darwin
*  Sydney

## Notas
Gran Premio do Canadá de 1969

O **Gran Premio do Canadá de 1969** foi unha carreira de Fórmula 1, celebrada no Circuíto de Mosport Park en Bowmanville, Ontario, Canadá o 20 de setembro de 1969. A carreira, disputada sobre 90 voltas, foi a novena carreira da tempada de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Só os 5 mellores resultados das primeiras 6 roldas e os 4 mellores resultados das últimas 5 roldas contan para o campionato. Os números sen paréntese son os puntos do campionato, os números entre paréntese son o total de puntos anotados.

## Notas 
* Nesta carreira, Al Pease converteuse no único piloto en ver unha bandeira negra por ser demasiado lento. 
* Esta foi a única carreira na que un coche con tracción integral 4 as catro rodas sumou puntos, Johnny Servoz-Gavin nun Matra MS84 logrouno coa 6ª posición.

## Véxase tamén 
### Bibliografía 
### Outros artigos 
### Ligazóns externas 
''A menos que se indique o contrario, todos os resultados da carreira tomáronse de
Gravity Recovery and Interior Laboratory

**GRAIL** (acrónimo de *Gravity Recovery And Interior Laboratory*) foi unha misión composta por dous satélites artificiais da NASA, lanzados o 10 de setembro de 2011 mediante un foguete Delta 7920H desde o Centro Espacial de Cabo Cañaveral.

## Características 
GRAIL estaba composto por dous satélites, denominados GRAIL A e GRAIL B e máis tarde bautizados como *Ebb* e *Flow*. A súa misión era determinar, por medio da medición precisa da distancia entre as dúas naves mentres estaban en órbita e por tanto das variacións do campo gravitatorio, a estrutura do interior lunar, investigar evolución térmica da Lúa, cartografar a estrutura da codia e a litosfera, estudar a estrutura das cuncas de impacto e a orixe dos mascons, determinar a evolución temporal da codia e o vulcanismo luares e determinar os límites do núcleo lunar. GRAIL é herdeira da misión GRACE, que estudou as variacións do campo gravitatorio terrestre.

As naves foron construídas por Lockheed Martin usando o bus XSS-11 e instrumentos derivados dos da misión GRACE. Tiñan forma de prisma rectangular e unhas masas baleiras de 132,6&nbsp;kg (202,4&nbsp;kg cheas de propelente). A enerxía era proporcionada por dous paneis soares que alimentaban unha batería de ión litio e a propulsión corría a cargo dun motor de 22 N de impulso. As manobras máis sutiles tiñan lugar usando un propulsor de gas frío e tres volantes de inercia. O guiado e o control de actitude usaban un sensor solar, un sensor estelar e unha unidade inercial. As naves comunicábanse coa Terra na banda S, mentres que para a determinación da distancia entre elas usaban un sistema en banda Ka denominado LGRS (*Lunar Gravity Ranging System*). Ademais, levaban con varias cámaras denominadas *MoonKam* con obxectivos educativos.
miniatura|Mapa do espesor da codia lunar obtido polas naves GRAIL.

## Desenvolvemente da misión 
Ámbalas dúas naves engalaron no mesmo foguete o 10 de setembro de 2011 e inxectadas nunha órbita de baixa enerxía a través do punto de Lagrange Terra-Sol L1 que as levou á Lúa en 3,5 meses. Ao final da súa viaxe, as naves aproximáronse á Lúa polo polo sur cun día de diferenza, acendendo os seus motores durante unha hora para entrar nunha órbita lunar elíptica, de 8 horas de período. Tras varias manobras as naves quedaron na súa órbita de traballo, de 50&nbsp;km de altura, cun período de 113 minutos e cunha distancia entre naves variable entre 175 e 225&nbsp;km.

Durante a misión principal, que se completou o 29 de maio de 2012, as naves foron baixando a súa órbita ata unha distancia mínima de 25 x 86&nbsp;km. Ao final da misión principal se lles ordenou apagar os seus instrumentos. Tras decidir estender a misión, o control de terra ordenou acender os instrumentos de novo o 30 de agosto, baixando a órbita ata só 23&nbsp;km sobre a superficie lunar. Ao final da misión estendida, e debido á imposibilidade dunha segunda extensión polo esgotamento do propelente, as naves foron dirixidas para impactar sobre a superficie o 17 de decembro de 2012.

## Notas 
## Véxase tamén 
### Outros artigos 
* GRACE

### Ligazóns externas 
* Páxina de GRAIL na NASA
Primeira División B de Baloncesto 1981-82

A **tempada 1981-82 da Primeira División B de Baloncesto** foi a 22ª edición da segunda categoría do baloncesto nacional en España, na que o Obradoiro CAB acadou o ascenso á Liga Española de Baloncesto por vez primeira na súa historia. O torneo contou con 14 equipos, que disputaron unha liga regular de 26 xornadas. Os tres primeiros equipos da táboa acadaban o ascenso, e os catro últimos o descenso.
## Tempada regular

;Lenda:

**Puntos** = Puntos acadados para a clasificación; **Xog** = Encontros xogados; **G** = Encontros gañados (2 puntos); **E** = Encontros empatados (1 punto); **P** = Encontros perdidos (0 puntos)

## Véxase tamén
### Ligazóns externas
* Clasificación do torneo na hemeroteca de El Mundo Deportivo
O val dos cabalos

***O val dos cabalos*** (na versión orixinal ***The Valley of Horses***) é unha novela histórica escrita pola autora estadounidense Jean M. Auel en 1982.

## Sinopse 
Logo de ser expulsada do Clan do Oso das Cavernas, Ayla decide ir na busca dos que son coma ela, as xentes do Cro-Magnon, e comeza unha viaxe chea de perigos ata que atopa unha cova onde vivir durante unha tempada. Debido á súa mente brillante descubrirá cousas inimaxinables, como domesticar animais e facer lume coas pedras. Tamén coñecerá a un dos que ela chama "Outros", un home que se asemella a ela chamado Jondalar.

## Notas
Paredes, A Cidá, O Irixo

** Paredes** é un lugar da parroquia da Cidá no concello ourensán do Irixo na comarca do Carballiño. Segundo do INE e o IGE en 2011  tiña cinco habitantes (dous homes e tres mulleres).

## Lugares e parroquias 
### Lugares da Cidá 
### Parroquias do Irixo 
## Notas
Campeliños, Corneda, O Irixo

** Campeliños** é un lugar da parroquia de Corneda no concello ourensán do Irixo na comarca do Carballiño. Tiña 8 habitantes no ano 2011 segundo datos do INE e do IGE, dos cales 3 eran homes e 5 mulleres.
## Lugares e parroquias 
### Lugares de Corneda 
### Parroquias do Irixo 
## Notas
Coucieiro, Corneda, O Irixo

** Coucieiro** é un lugar da parroquia de Corneda no concello ourensán do Irixo na comarca do Carballiño. Segundo o INE e o IGE en 2011 tiña 36 habitantes (22 homes e 14 mulleres).

## Patrimonio
Capela de Santo Amaro.

## Lugares e parroquias 
### Lugares de Corneda 
### Parroquias do Irixo 
## Notas
O Rato

O topónimo **O Rato** pode referirse a:

;En Galiza
***O Rato**, lugar da parroquia de Sargadelos, no concello de Cervo;
***O Rato**, lugar da parroquia da Devesa, no concello de Ribadeo;
***A Venda do Rato**, lugar da parroquia de Monte de Meda, no concello de Guntín;
***O Ratoeiro**, lugar da parroquia de Teixeiro, no concello de Lugo.

## Véxase tamén
### Outros artigos
A Condomiña, Dadín, O Irixo

** A Condomiña** é un lugar da parroquia de Dadín no concello ourensán do Irixo na comarca do Carballiño. Está dividido polo regato do Muíño, pertencendo a outra parte á parroquia de Santa María do Campo. Segundo o INE e o IGE en 2018 a parte de Dadín
estaba deshabitada.

## Lugares e parroquias 
### Lugares de Dadín 
### Parroquias do Irixo 
## Notas
O Enfreado, Dadín, O Irixo

**O Enfreado** é un lugar da parroquia de Dadín no concello ourensán do Irixo na comarca do Carballiño. Segundo o Instituto Galego de Estatística, en 2024 estaba deshabitado, o que supón unha diminución con respecto a 2011, cando tiña 1 habitante.

## Lugares e parroquias
### Lugares de Dadín
### Parroquias do Irixo
## Notas
O Espiño, Espiñeira, O Irixo

** O Espiño** é un lugar da parroquia de Espiñeira no concello ourensán do Irixo na comarca do Carballiño. Segundo o INE e o IGE en 2011 tiña tres habitantes (un home e dúas mulleres). Sitúase xunto ao Espiño (Lebozán, Lalín).

## Lugares e parroquias 
### Lugares de Espiñeira 
### Parroquias do Irixo 
## Notas
Rinoceronte laúdo

O **rinoceronte laúdo** (*Coelodonta antiquitatis*) era un membro da familia dos actuais rinocerontes, que vivía en rexións glaciais e posuía un avantaxado manto de pelo, atinxindo cerca de 3,5 m de longo, 1,8 m de altura e 3,5 toneladas de peso. Alimentábase de gramíneas e musgos, utilizando o seu corno cando fose necesario para cavar na neve para obtelas. Viviu xunto ao mamut, ao oso das cavernas e grandes felinos prehistóricos, cos que disputaba alimentos e defendía as súas crías, pois un rinoceronte-laúdo adulto non posuía moitos depredadores naturais. O seu parente máis próximo vivo é o rinoceronte de Sumatra.

## Historia natural 
miniatura|esquerda|Reconstrución do rinoceronte.
Os cornos eran excepcionalmente longos, sobre todo o primeiro que podía alcanzar un metro de lonxitude, e aplanados, tan diferentes dos doutros rinocerontes que cando se descubriron os primeiros cornos illados e conxelados en Siberia no século XIX, foron clasificados inicialmente como gadoupas de aves xigantescas. Ademais de como defensa fronte aos carnívoros e arma na época de celo, servían para apartar a neve durante o inverno e acceder así á herba oculta baixo ela. Grazas a esta característica, os rinocerontes laúdos non tiñan que emigrar a outras rexións para conseguir alimento nos períodos invernais como si debían facer outros animais da súa contorna. Como tampouco se trasladaron a outros ambientes fóra da súa tundra-estepa glacial, estes animais non colonizaron áreas afastadas como Irlanda e América do Norte, cousa que si fixeron os mamuts e bisontes.

Os fósiles de rinocerontes laúdos son un claro indicador das condicións climáticas que caracterizaban a Europa e Rusia durante o Plistoceno, pois avanzaban ou retrocedían á par que os climas fríos e as estepas boreais, sendo substituídos nos períodos cálidos por outras especies de rinocerontes desprovistas de pelo, como o rinoceronte de Merck. A partir das estepas de Asia central onde se orixinaron fai pouco menos de medio millón de anos, os rinocerontes laúdos alcanzaron a súa máxima distribución durante o pico glacial de hai 30.000 anos, e minguaron posteriormente pouco a pouco ata súa extinción en Siberia occidental cara ao 8.000&nbsp;a.&nbsp;C. As causas da súa desaparición son debidas a razóns puramente climáticas, pois as ocasións en que esta especie era cazada polos neandertales ou os membros de nosa propia especie eran pouco frecuentes, debido probablemente á perigosidade deste animal.

## Véxase tamén
Antíxeno asociado á función do linfocito 1

O **antíxeno asociado á función do linfocito 1**, tamén chamado **LFA-1** é unha molécula da superficie celular importante na función inmunitaria. Encóntrase na superficie de todos os linfocitos T e B, macrófagos e neutrófilos e está implicado no recrutamento de células ao sitio de infección. O LFA-1 únese ao ICAM-1 da célula presentadora de antíxenos e funciona como unha molécula de adhesión tipo integrina. O LFA-1 é o primeiro que une as células T coas células presentadoras de antíxenos e inicialmente a unión é feble. Un sinal do receptor das células T e/ou o receptor de citocinas cambia a súa conformación e prolonga o contacto celular, o que capacitará á célula T para proliferar.

O LFA-1 forma parte da familia das integrinas de leucocitos, cuxos membros se recoñecen por ter cadeas β comúns (β2, CD18). O LFA-1 tamén ten unha cadea α específica (αL, CD11a). O conxunto do CD18 e o CD11a forman o LFA-1.

Tamén pode ter un papel na infección de células por certos virus, como o VIH.

## Notas 
## Véxase tamén 
### Outros artigos 
* deficiencia de adhesión do leucocito
* CD11a
* CD18
### Bibliografía
* Janeway, Travers, Walport, Shlomchik (2005). *Immunobiology*. 6th ed. Nova York: Garland Science.
* Parham, Peter (2009). *The Immune System*. 3rd ed. Londres e Nova York: Garland Science.

### Ligazóns externas 
* MeshName - LFA-1 http://www.nlm.nih.gov/cgi/mesh/2011/MB_cgi?mode=&term=LFA-1
* 
* ITGAL ITGB2 Info with links in the Cell Migration Gateway
Anido, Bares, Mañón

**Anido** é un lugar despoboado da parroquia de Bares no concello coruñés de Mañón na comarca do Ortegal. Sitúase entre os lugares de Vilela e Campelo.

## Lugares e parroquias 
### Lugares da parroquia de Bares 
### Parroquias de Mañón
Parasitoloxía

A **parasitoloxía** é unha subdisciplina do eido da microbioloxía que estuda o fenómeno do parasitismo. Por unha banda, estuda aos organismos vivos parasitos e a relación entre eles cos seus hóspedes e o medio ambiente. Tradicionalmente, ocúpase só dos parasitos eucariotas como son os protozoos, helmintos (tremátodos, nemátodos e céstodos) e artrópodos; o resto de organismos parasitos (virus, procariotas e fungos) tradicionalmente considéranse unha materia propia da microbioloxía. Por outra banda, estuda as parasitoses ou doenzas causadas no ser humano, animais e plantas polos organismos parasitos.
Amigdalectomía

A **amigdalectomía**, tamén denominada **tonsilectomía**, é a exéresis ou extirpación cirúrxica das amígdalas palatinas (a súa inflamación coñécese tradicionalmente por *anxinas*), localizadas no padal, na parte posterior da gorxa. É unha intervención levada a termo por un otorrinolaringólogo. Realízase baixo anestesia e dura uns 30 minutos. É unha operación que se realiza tanto en nenos coma en adultos.
A amigdalectomía é unha intervención cirúrxica que ten máis de 3.000 anos de antigüidade na que, tradicionalmente, producíase a extracción de ámbalas dúas amígdalas, unha a cada lado da farinxe, localizadas na chamada fosa tonsilar ou fosa amigdalina.

Esta intervención adóitase levar a cabo en doentes que padecen amigdalites de repetición (da orde de máis de 4 nun ano, máis de 3 por ano durante 2 anos, ou máis de dous ao ano durante tres anos). Outras razóns pola que se indica a extracción das amígdalas son a apnea obstrutiva do sono (doenza que produce ronquido intenso até o punto de impedir respirar correctamente durante o sono), obstrución nasal da vía aérea, afectación diftérica ou abscesos periamigdalinos. En nenos é típico realizar conxuntamente a amigdalectomía xunto coa exéresis das adenoides (adenoidectomía).

## Galería de imaxes

Image:Tonsillitis.jpg|Gorxa con amigdalite.
Image:Tonsillectomy tonsils.JPEG|Dúas amígdalas extirpadas.
Image:Tonsilectomia.JPG|Gorxa un día após amigdalectomía..
Image:Uvula without tonsils.jpg|Gorxa varios días após amigdalectomía.

## Véxase tamén 
### Outros artigos 
* Amígdala palatina (tonsila)
* Adenoidectomía
* Amigdalite
### Ligazóns externas 
* CECHIN Cirurxía das amígdalas.
### Notas
Gary Lewis

**Gary Lewis**, nado como **Gary Stevenson** o 30 de novembro de 1958 en Glasgow, é un actor escocés de teatro, cinema e televisión. É principalmente coñecido pola súa participación en filmes como *Billy Elliot*, *Gangs of New York* ou *Eragon*, e polo seu papel protagonista no documental de televisión *Supervolcano*.

## Filmografía 
**Shallow Grave*, 1994 (visitor)
**Orphans*, 1998 (Thomas)
**My Name Is Joe*, 1998 (Shanks)
**One Life Stand*, 2000 (Jackie)
**Rob of the Rovers*, 2000 (Rob)
**What Where*, 2000 (Bom/Bim/Bem)
**Billy Elliot*, 2000 (Jackie Elliot)
**The Escapist*, 2002 (Ron)
**Gangs of New York*, 2002 (McGloin)
**Pure*, 2002 (Francés)
**Solid Air*, 2003 (John Doran)
**Boudica* (Magior the Shaman)
**Yes*, 2004 (Billy) 
**Ae Fond Kiss...*, 2004 (Danny)
**Supervolcano*, 2005 (Jock Galvin)
**Joyeux Noël*, 2005 (Palmer)
**Goal!*, 2005 (Mal Braithwaite)
**Cargo*, 2006 (Herman)
**True North*, 2006 (The Skipper)
**Eragon*, 2006 (Hrothgar)
**Ecstasy*, (2008) (Mr. Cab Driver)
**Three and Out*, 2008 (Callaghan)
**Valhalla Rising*, 2009 (Kare)
**Neds*, 2010 (Mestre)
**Outcasts*, 2011 (Pak)
**Merlin*, 2011 (Alator)
**Young James Herriot*, 2011 (Profesor Quinton Gunnel)

## Véxase tamén 
### Ligazóns externas 
*
The Mammoth Hunters

***Os cazadores de mamuts*** (na versión orixinal ***The Mammoth Hunters***) é unha novela histórica escrita pola autora estadounidense Jean M. Auel en 1985. É o terceiro libro da serie *Os fillos da terra*.

## Sinopse 
O libro comeza cando as personaxes principais, unha moza chamada Ayla e un home chamado Jondalar, atópanse cun grupo coñecido como os Mamutoi, ou cazadores de mamuts, cos cales deciden vivir durante varias estacións. Os Mamutoi non só cazan mamuts para se alimentaren, senón tamén para obteren peles, marfil e materiais para construción. Ademais, hónranos e adóranos espiritualmente.

Ayla e Jondalar quedan a vivir no Campamento do León dos Mamutoi, onde vive un bo número de respectados membros dese pobo. O sabio máis grande entre os Mamutoi é Mamut, o xamán máis vello e o líder de tódolos Mamuts, quen se converte no mentor de Ayla, ademais de colega nos campos do esoterismo e do pensamento. Ó observar a afinidade de Ayla cos cabalos e os lobos, Mamut comeza a preparala para que se converta nunha Mamut.

## Notas
The Plains of Passage

***As chairas do tránsito*** (na versión orixinal ***The Plains of Passage***) é unha novela histórica escrita pola autora estadounidense Jean M. Auel en 1990. É o cuarto libro da serie *Os fillos da terra*.

## Sinopse 
A novela relata a viaxe dun ano dende que Ayla e Jondalar abandonan os Mamutoi e remontan o Río da Gran Nai (o Danubio) ata a chegada ás terras onde habita a tribo de Jondalar. Ó longo do traxecto, Ayla vai coñecendo distintas tribos de *Os Outros* -maioritariamente grupos que Jondalar coñeceu na súa viaxe cara a desembocadura do río. Ayla é temida por estes grupos pola súa capacidade de dominar os animais (sobre todo de *Lobo*).

## Notas
The Shelters of Stone

***Abeiros de pedra*** (na versión orixinal ***The Shelters of Stone***) é unha novela histórica escrita pola autora estadounidense Jean M. Auel en 2002. É o quinto libro da serie *Os fillos da terra*. Describe o regreso Jondalar ó seu fogar xunto con Ayla.

## Sinopse 
Ayla e Jondalar rematan a súa viaxe dun ano a través de Europa en compaña dos seus amigos animais *Lobo*, *Whinney* e *Corredor*, e son recibidos polos Zelandonii, o pobo de Jondalar. Ayla séntese fascinada pola xente da Novena Caverna dos Zelandonii e descobre en Zelandoni, a líder espiritual da Novena Caverna, a unha compañeira con quen poder compartir os seus coñecementos de medicina e as súas habilidades.
 
Malia que Ayla e Jondalar desexan converterse formalmente en parella durante a Reunión de Verán, algúns zelandonii temen a influencia de Ayla e rexeitan a súa relación con aqueles que chaman cabezas chatas (os Neanderthal) e que ela chama Clan. Outros, mesmo se opoñen a que forme parella con Jondalar, fillo da ex xefa da tribo, e fan evidente o seu desgusto. Ayla ten que recorrer a tódalas súas habilidades, intelixencia, coñecementos e instintos para poder atopar o camiño nesta complicada sociedade.

## Notas
The Land of Painted Caves

***A terra das covas pintadas*** (na versión orixinal ***The Land of Painted Caves***) é unha novela histórica escrita pola autora estadounidense Jean M. Auel en 2011. É o sexto e derradeiro libro da serie *Os fillos da terra*. Describe o regreso Jondalar ó seu fogar xunto con Ayla.

## Sinopse 
A historia continúa coa historia de Ayla, a moza criada cos Neanderthal protagonista da saga. Ayla integrouse totalmente na Novena Caverna dos zelandonii, o pobo do seu compañeiro Jondalar, malia as súas peculiaridades e excentricidades. Ayla por fin decidiuse a ser adestrada como acólito da Primeira que Serve á Nai para se converter en Zelandoni (feiticeira). Compatibiliza o seu período de iniciación e aprendizaxe grazas á axuda que lle presta Jondalar e a súa familia co coidado da súa pequena filla, Jonayla. Toda a tribo integrou o uso das innovacións que Ayla e Jondalar trouxeron da súa longa viaxe, como o lanzavenabres e as pedras do lume, e mesmo se acostumaron á presenza dos cabalos e do lobo.

## Notas
Of Monsters and Men

**Of Monsters and Men** é unha banda de indie folk, con mesturas de indie pop e indie rock, de Islandia, formada en 2010. Após gañaren a "Músiktilraunir", unha competición de bandas musicais no 2010 no seu país Islandia, os integrantes do grupo foron aclamados como "os novos Arcade Fire" na revista Rolling Stone.

## Discografía 
### Álbums de estudio 
### Álbums ao vivo 
* *Live From Vatnagarðar* - 2013 (Republic Records)

### EPs 
* *Into the Woods EP* - 2011 (Republic Records)

## Notas 
## Véxase tamén 
### Ligazóns externas 
* Página oficial de Of Monsters and Men
Sympathy for Mr. Vengeance

***Sympathy for Mr. Vengeance*** (en hangul 복수는 나의 것) é un filme surcoreano dirixido por Park Chan-wook que se estreou no 2002. É a primeira parte da *The Vengeance Trilogy* e é seguida por *Oldboy* (2003) e *Sympathy for Lady Vengeance* (2005). O título orixinal en coreano significa "*A vinganza é miña*".

## Sinopse 
Historia dun xordomudo que busca desesperadamente 10 millóns para poder mercar no mercado negro un ril para a súa irmá, que precisa dun transplante.

## Personaxes 
* Song Kang-ho como Park Dong-jin
* Shin Ha-kyun como Ryu
* Bae Doona como Cha Yeong-mi
* Bo-bae Han como Yu-sun
* Lim Ji-eun como Ryu

## Galardóns e nomeamentos 
**2002 Korean Film Awards**
* Mellor montaxe
* Mellor fotografía

**2002 Pusan Film Critics Awards**
* Mellor filme
* Mellor director - Park Chan-wook

## Notas 
## Véxase tamén 
### Ligazóns externas 
* Ficha na IMDb
The Clan of the Cave Bear (filme)

***The Clan of the Cave Bear*** é un filme estadounidense dirixido por Michael Chapman que se estreou en 1986. Baséase na novela de Jean M. Auel *O clan do oso das cavernas*.

## Sinopse 
Ayla, unha nena Cro-Magnon de 5 anos, queda illada da súa tribo por mor dun tremor de terra e é acollida por un grupo Neanderthal. A diferenza dela, basean os seus razoamentos e comportamentos nas experiencias dos seus devanceiros. Ayla, que pertence a unha especie humana mentalmente máis desenvolvida, introduce na tribo adiantos e innovacións. Pero as súas cualidades provocan o rexeitamento dos Neanderthais, que acaban expulsándoa da tribo.

## Personaxes 
* Daryl Hannah como Ayla
* Pamela Reed como Iza
* James Remar como Creb
* Thomas G. Waites como Broud
* John Doolittle como Brun
* Curtis Armstrong como Goov
* Martin Doyle como Grod
* Adel C. Hammoud como Vorn
* Tony Montanaro como Zoug
* Mike Muscat como Dorv
* John Wardlow como Droog
* Keith Wardlow como Crug
* Karen Austin como Aba
* Barbara Duncan como Uka
* Gloria Lee como Oga
* Janne Mortil como Ovra
* Lycia Naff como Uba
* Linda Quibell como Aga
* Bernadette Sabath como Ebra
* Penny Smith como Ika
* Joey Cramer como Broud de neno
* Rory L. Crowley como Durc
* Nicole Eggert como Ayla de adolescente
* Emma Floria como Ayla de nena
* Pierre Lamielle como Brac
* Mary Reid como Nai de Ayla
* Samantha Ostry como Uba de nena
* Shane Punt como Vorn de neno
* Christiane Boyce e Catherine Flather como Durc de bebé
* Natino Bellatoni como Gorn
* Rick Valiquette como Voord
* Alan Waltman como Norg
* Paul Carafotes como Brug
* Bart como o oso das cavernas

## Produción 
Foi filmado nas Rochosas canadenses e a banda sonora foi composta por Alan Silvestri. O filme foi tamén un dos primeiros onde aparece o oso actor Bart.

## Galardóns e nomeamentos 
* 1986: Nomeado ó Oscar: Mellor maquillaxe.

## Véxase tamén 
### Ligazóns externas 
* Ficha na IMDb 
* Ficha en RottenTomatoes
Outes (homónimos)

Como topónimo **Outes** pode referirse a:

;En Galiza
***Outes**, concello da comarca de Noia;
****Outes**, parroquia de dito concello;
*****Outes**, lugar de dita parroquia;
*****A Serra de Outes**, lugar de dita parroquia;
*****O Vilar de Outes**, lugar de dita parroquia.
Icona Pop (banda)

**Icona Pop** é un dúo sueco de synthpop con influencias do electro house, punk, e indie pop. Formouse no ano 2010 e está conformado por Aino Jawo e Caroline Hjelt. Tamén adoitan presentarse coma disc jockeys.

## Discografía 
### Álbums de estudio 
### Extended plays 
* 2011: *Nights Like This*
* 2012: *Iconic*

### Sinxelos 
;Outros traballos
* 2013: The Cataracs feat. Icona Pop – *Ready For The Weekend*

## Notas
Pica de Hodgson

A **pica de Hodgson** (*Anthus hodgsoni*) é un paxaro paseriforme da familia dos motacílidos. É nativa de Asia Meridional, central e oriental, así como tamén da parte nordeste da Rusia europea.

## Características 
É unha ave migratoria de longa distancia que no inverno se despraza cara a Indonesia e outros países de Asia Meridional. É moi semellante á pica das árbores (*Anthus trivialis*), pero presenta unha cor de tons oliva e menos raias no dorso. Ademais, as marcas de cor na zona superciliar tamén son diferentes.

## Subespecies 
Distínguense dúas subespecies de *Anthus hodgsoni*:
**Anthus hodgsoni hodgsoni* Richmond, 1907. 
**Anthus hodgsoni yunnanensis* Uchida e Kuroda 1916.

## Galería de imaxes 

Ficheiro:Olive-backed Pipit- Kolkata I IMG 9872.jpg|Pica de Hodson en Calcuta, India.
Ficheiro:Olive-backed Pipit- Kolkata I IMG 9911.jpg|En Calcuta, India.
Ficheiro:Olive backed Pipit I IMG 3845.jpg|En Calcuta, India.
Ficheiro:Olive-backed Pipit (Anthus hodgsoni) in Kolkata W IMG 3586.jpg|En Calcuta, India.
Ficheiro:Olive-backed Pipit- Kolkata I IMG 6442.jpg|En Calcuta, India.

## Notas
The Naked and Famous

**The Naked and Famous** é unha banda de rock indie orixinaria de Auckland, Nova Zelandia. O grupo foi fundado no ano 2008, cando Thom Powers e Aliza Xayalith gravaron dous EPs co enxañeiro Aaron Short, un compañeiro de estudos no MAINZ music college de Auckland, e que ulteriormente foron publicados por un selo local independente.

## Discografía 
### Álbums de estudio 
### EP 
* 2008: This Machine
* 2008: No Light

### Sinxelos 
### Vídeos musicais 
* Serenade 
* Birds
* All of This
* Young Blood
* Punching in a Dream
* Girls Like you
* No Way
* The Sun

## Premios e nomeamentos 
## Compoñentes 
* Alisa Xayalith (Voz e Teclado)
* Thom Powers (Voz e Guitarras)
* Aaron Short (Electrónica) 
* Jesse Wood (Baixo)
* David Beadle (Batería)

## Notas 
## Véxase tamén 
### Ligazóns externas 
* Páxina web oficial
Texas (homónimos)

***Texas**, un estado estadounidense.
***Texas (grupo musical)**, unha banda de rock alternativo escocesa.
***Texas Instruments**, unha empresa norteamericana con sede en Dallas, Texas, Estados Unidos.
*'''Texas hold'em''', unha das modalidades máis disputadas de póker a nivel mundial.
Orros, A Cidá, O Irixo

** Orros** é un lugar da parroquia da Cidá no concello ourensán do Irixo na comarca do Carballiño. Segundo o INE e o IGE en 2011 tiña 33 habitantes (dezaseis homes e dezasete mulleres).
## Lugares e parroquias 
### Lugares da Cidá 
### Parroquias do Irixo 
## Notas